Գյուղացիները մեզ հետ զրույցում պատմեցին, որ չեն կարող Արցախից փայտ բերել Հայաստան. եթե բախտդ բերեց, համոզեցիր անտառապահին ու փայտ բարձեցիր, սահմանին կկանգնեցնեն ու ողջ բեռը կդատարկեն: Խիստ հսկողություն է սահմանված: «Իսկ գյուղերում պտտվող փայտով բարձած բեռնատարնե՞րը» հարցին ի պատասխան մեզ ասացին, որ արտոնյալներ միշտ էլ կան, որոնց համար ոչ մի փակ դուռ չկա, բայց դրանք շարքային քաղաքացիներ չեն, ոչ էլ չարքաշ գյուղացիներ: